شێخ جه‌عفه‌ر: یه‌كێتی و پارتی حه‌زده‌كه‌ن هه‌رچی ده‌كه‌ن با بیكه‌ن دواتر هه‌رده‌بێت بچنه‌وه‌ سه‌رمێزی گفتوگۆ و بگه‌نه‌ ئه‌نجام و ڕێككه‌وتن
"پارتی و یه‌كێتی به‌درێژایی مێژوو كێشه‌یان هه‌بووه‌، به‌ڵام به‌رپرسیارانه‌ بیرییان له‌بابه‌ته‌كان كردۆته‌وه‌" 
شێخ جه عفه ر شێخ مسته فا ئه ندامی ئه نجومه نی باڵای سیاسی و به رژه وه ندی یه كێتی نیشتمانی كوردستان كه هاوكات جێگری سه رۆكی هه رێمی كوردستانه سه باره ت به كێشه كانی نێوان حیزبه كه ی له گه ڵ پارتی دیموكراتی كوردستان ده ڵێت " هه ر ده بێت یه كێتی و پارتی بگه نه ئه نجام و ڕێككه وتن، حه ز ده كه ن جارێكی تریش ده ست بكه نه وه به كوشتدانی كوڕی خه ڵك و وڵات كاولكردن و ئه مانه ، هه ر ده بێت دابنیشن و له سه ر مێزی گفتوگۆ به یه كه وه چاره سه ری كێشه كان بكه ن و به یه كه وه حكومڕان بن له كوردستاندا." سه باره ت به قسه كانی سه رۆكی فراكسیۆنی پارتی دیموكراتی كوردستان كه له به شی كوردی ده نگی ئه مریكا ڕایگه یاندبوو "یه كێتی هیچ داواكارییه كی له ئێمه نه بوو جگه له وه ی كه 24 كاتژمێر كۆبونه وه كه ی په رله مان دوابخه ین و به ڵێنییاندا وه هه روه ها ڕێككه وتین كه به شداری كۆبونه وه كه ی په رله مان بكه ن) له وباره یه وه شێخ جه عفه ر ده ڵێت" دوای ئه وه ی جۆرێك لێكتێگه یشتن هه بوو له نێوان پارتی و یه كێتی ئه و ده رئه نجامه ی بوو ئه و بڕیاره هه ڵپه سێرن و به شداری بكه ن له كۆبوونه وه كاندا." له سه ره تای وتووێژه كه دا شێخ جه عفه ر شێخ مسته فا ده رباره ی كێشه كانی نێوان پارتی و یه كێتی ڕایگه یاند " له ڕاستیدا نازانم مه سه له ی ئه م كێشانه له سه ر چی هاتووه به ڵام پارتی و یه كێتی به درێژایی مێژوو كێشه یان هه بووه ، جاری وا هه بووه كێشه كان گه یشتۆته توندوتیژی به ڵام به رپرسیارانه بیر له بابه ته كان كراوه ته وه به بوونی "جه نابی مام جه لال و كاك مه سعود" توانراوه چاره سه ری ئه و كێشانه بكرێت و لێكتێگه یشتن ببێت و ئه و كێشانه سارد بكرێته وه هه تاوه كو گه یشتۆته ئه وه ی ڕێكه وتنی ستراتیژی له نێوان جه نابی مام جه لال و جه نابی كاك مه سعود ئیمزا بكرێت و بكه وێته بواری جێبه جێكردنه وه ، من پێم وایه ئه و ڕێكه وتنه ستراتیژییه كاری ئاوه دانكردنه وه و خزمه تگوزاری و ژیانێكی خۆش و ئاسایشێكی باشی بۆ هه رێمی كوردستان دابینكرد. ئه و گه شه كردنه ی كه ئه مڕۆ ده یبینین له كوردستاندا له دوای ئه و لێكتێگه یشتن و ئیمزای ئه و ڕێكه وتنه بوو كه كرا، به ڵام به داخه وه هه ندێك جار په نا ده برێت بۆ به ر میدیاكان یان سه ر شاشه ی ته له فزیۆن و یان "په یج و مه یج" و ئه مانه كه قسه ی ناشیرین و نابه جێ به یه كتری ده وترێت كه ئه وه كارێكی خراپه و ڕه نگدانه وه ی باشی نییه و جێگه ی ڕه زامه ندی خه ڵكیش نییه ." سه باره ت به بڕیاری یه كێتی بۆ هه ڵپه ساردنی كاره كانی له په رله مان، شێخ جه عفه ر ڕونیكرده وه " ئه و ڕۆژه سه ركردایه تی یه كێتی كۆبوونه وه یه كی كرد و بڕیارێكی وایدا، من له كۆبوونه وه كه نه بووم به ڵام ئه وه ده بێت له كۆبوونه وه كه دا گفتوگۆكرابێت له سه ر چ بنه مایه ك به بێ بنه ما ئه و بڕیاره یان نه داوه ، هه رچه نده ئه و بڕیاره ده بوایه به شێوه یه كی تر بووایه له ناو په رله ماندا وه كو ئۆپۆزسیۆن بچنه كۆبوونه وه كانه وه ، ئه وه ی كه به دڵیان نییه له وێ ئۆپۆزسیۆن بوونایه ، دوای ئه وه ی جۆرێك لێكتێگه یشتن هه بوو له نێوان پارتی و یه كێتی ئه و ده رئه نجامه ی بوو ئه و بڕیاره هه ڵپه سێرن و به شداری بكه ن له كۆبوونه وه كاندا، به دڵنیاییه وه ئیشی سه ركردایه تی خۆیانه ." هه روه ها وتیشی" ده بێت سه ركردایه تی حیزبه كان چاره سه ری كێشه كان بكه ن، ئه و سه ركردایه تییه ی كه خاوه ن بڕیارن چونكه هه موو سه ركردایه تیه ك خاوه ن بڕیار نیین له ناو حیزبه كاندا ئه و كه سانه ن كه له واجهه ن و خاوه ن بڕیارن باش بیرله وه بكه نه وه كه خه ڵكی كوردستان و هه رێمی كوردستان پێویستی به یه كێتی و یه كڕیزی و ته بایی و برایه تی هه یه ، پێویستی به كاری خزمه تگوزاری و ئاوه دانكردنه وه و ئارامی هه یه ، پێویستی به گوزه رانێكی باش و ژیانێكی خۆش هه یه ، پێویستیان به شه ڕ نییه دژی شه ڕه ، دژی هه موو ته شه نوجاتێكن ئه و خه ڵكه ، له به ر ئه وه به ڕاستی ده بێت بیر له وه بكه نه وه ئه مڕۆ له سه ر ده ستی ئه وان ئه م ده سكه وته هاتۆته ده ست، به وان ده ستكه وته كان ده پارێزرێت، به وانیش ده ستكه وته كان له ناوده چن و ئارامی ئه م وڵاته تێكده چێت." شێخ جه عفه ر شێخ مسته فا ئه وه شی وت" مێژویه كمان هه یه ، شه ڕی ناوخۆمان كرد، دوو ئیداره یی- مان كرد ، هیچ وه ختێك هیچمان لێی ده ست نه كه وت جگه له ماڵ وێرانی و ماڵكاولی هیچ شتێكمان لێی ده ست نه كه وت. ده رئه نجامی ئه و هه موو ئه زموونه ی كه هه یه ڕێكه وتنی ستراتیژی واژۆكرا، ئه وانه شی كه ئه مڕۆ لێپرسراون به ڕاستی ناتوانرێت بڵێت لایه ك تاوانباره و لاكه ی تریش "مه ڕی پێغه مبه ره" من تاتوانم ئه وه بڵێم چونكه چه پڵه به یه ك ده ست لێ نادرێت. جا كامیان ئه هوه نتره تۆزێك و كامیان زیاتر توندتره ئه وه شتێكی تره . له به ر ئه وه هه ر ده بێت یه كێتی و پارتی بگه نه ئه نجام و ڕێككه وتن، حه ز ده كه ن جارێكی تریش ده ست بكه نه وه به كوشتدانی كوڕی خه ڵك و وڵات كاولكردن و ئه مانه ، هه ر ده بێت دابنیشن و له سه ر مێزی گفتوگۆ به یه كه وه چاره سه ری كێشه كان بكه ن و به یه كه وه حكومڕان بن له كوردستاندا." ئه و ئه ندامه ی ئه نجومه نی باڵای سیاسی و به رژه وه ندی یه كێتی نیشتمانی كوردستان ده شڵێت" من پێم وایه ئه گه ر یه كێكیان بیزانیایه به ته واوی حكومڕانی له مسه ر بۆ ئه و سه ری كوردستان بێت لاكه ی تری قبوڵ نه بوو. له به رئه وه ناكرێت كه ئه م وڵاته به یه كێك له و حیزبانه بڕوات به ڕێوه . كه واته پێویست ده كات به دانیشتن و لێكتێگه یشتن كێشه كان چاره سه ربكرێت، ئه مڕۆ ئه گه ر مه به ست خه ڵك و به رژه وه ندی ئه م وڵاته یه و خزمه تكردنی ئه م وڵاته یه ، به ڕاستی ده بێت به رژه وه ندیه كه سی و تایبه تیه كان وئه وانه بخرێته لاوه . هه مووشمان تێگه یشتووین، جاری جاران نییه تاكه حیزبێك هه بێت له گۆڕه پانه كه دا یان دوو حیزب هه بێت، ئه وه چه ندین حیزب هه یه له په رله مان له په رله مانی كوردستان كورسیان هه یه ، له به غداد كورسیان هه یه ، جه ماوه ریان هه یه ، واتێنه گات هیچ حیزبێك ئه مڕۆ به ته نها ببێت به حكومڕان و بتوانێت هه موو شتێك بكات، له به ر ئه وه ئه نجامه كه ی ده بێت لێكتێگه یشتن و دانیشتن بێت، هه رده بێت وابێت." له وه ڵامی ئه و پرسیاره ی پێت باشه له مكاته دا ڕێككه وتنی ستراتیژی نێوان پارتی و یه كێتی نوێ بكرێته وه تا چاره سه ری كێشه كانی نێوانیان بكه ن؟ له وه ڵامدا شێخ جه عفه ر وتی" ڕێكه وتنی ستراتیژی، چه ند ساڵ له مه وبه ر كراوه ڕه نگه كۆمه ڵێك گۆڕانكاری ڕوویدابێت له گۆڕه پانه كه ، ده توانرێت ڕێكه وتنی ستراتیژی بكرێت به بنه مایه ك و له سه ر ڕۆشنایی ئه و ڕێكه وتنه ی كه له ڕابردوودا هه بووه چ گۆڕانكاریه ك پێویست ده كات یان چ شتێكی تازه پێویست ده كات بهێنرێته ناو ڕێكه وتنه كه وه هاوپه یمانییه كی تازه نه ك له نێوان یه كێتی و پارتی، هه وڵ بدرێت لایه نه سیاسیه كانی تریش بێنه ناو ئه و ڕێكه وتنه وه بۆ هه ر ته نها یه كێتی و پارتی بێت؟! ئه ی ئه و حیزبانه ی كه جه ماوه ریان هه یه ؟ ئه ندام په رله مانیان هه یه له ئیداره یه له كوردستاندا شه ریكن؟ هه وڵ بدرێت ئه و ڕێكه وتنه فراوان بكرێت و هه موو ئه و لایه نه سیاسیانه وه كو خۆی ده وری خۆی هه بێت، ئه ركییان پێبسپێردرێت و ماف-یشییان پێ بدرێت ناكرێت هه ر ئه رك به خه ڵك بسپێریت و هیچ مافێكی نه ده یتێ له به رئه وه بێ متمانه یی دروست ده كات بۆیه پێویسته ئه و حیزبانه پێویستیان به وه هه یه كه ئه ركییان هه یه ماف-یشیان هه بێت چ له كوردستان بێت چ له عێراق بێت به گوێره ی ئه و قورسایی و سه نگه ی كه هه یانه ."